proxectonos/corpus_dominio_legal_administrativo_tmp huggingface dataset:
RESOLUCIÓN do 11 de xullo de 2008, da Secretaría Xeral de Emigración, pola que se fai pública a ampliación do importe existente para a concesión das axudas e subvencións correspondentes aos programas de apoio infraestrutural ás comunidades galegas no exterior para o exercicio 2008, convocadas pola Resolución do 28 de febreiro de 2008 pola que se establecen as bases reguladoras e se convocan axudas e subvencións aos programas de apoio infraestrutural ás comunidades galegas no exterior para o exercicio 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/07/2008

A Resolución do 28 de febreiro de 2008 pola que se establecen as bases reguladoras e se convocan axudas e subvencións correspondentes aos programas de apoio infraestrutural ás comunidades galegas no exterior para o exercicio 2008 (DOG nº 47, do 6 de marzo), establece no seu artigo 21º o crédito inicialmente outorgado para esta finalidade, sen prexuízo das modificacións que legalmente poidan efectuarse ao longo do exercicio.
As axudas que anualmente se veñen concedendo ás comunidades galegas no exterior ao abeiro destes programas espertaron un crecente interese neste exercicio, para a organización de novas iniciativas de carácter infraestrutural a favor dos emigrantes.
Unha vez revisados os expedientes presentados ao abeiro da devandita resolución, comprobouse que o importe total solicitado destas axudas superaba amplamente o crédito inicialmente establecido, o que orixinaría que non se puidesen atender axeitadamente as solicitudes presentadas.
Considerando todo o dito anteriormente, cómpre ampliar o importe da contía inicial prevista na Resolución do 28 de febreiro de 2008 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008, coa finalidade de conceder axudas ou ampliacións destas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2008 ampliarase en 81.933  o importe da contía inicial prevista na Resolución do 28 de febreiro de 2008 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008, que será financiada con cargo ao crédito dispoñible na aplicación orzamentaria 04.50.312C.781.0.-Axudas, subvencións e convenios.
Segundo.-Esta modificación non afecta os prazos establecidos na Resolución do 28 de febreiro de 2008 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2008, para a presentación de solicitudes, nin afecta o resto dos artigos desta resolución.
Disposición derradeira
Única. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de xullo de 2008.
Manuel Luís Rodríguez González
Secretario xeral de Emigración
ORDE do 10 de xullo de 2008 pola que se determina a situación de catro novas estacións fixas de inspección técnica de vehículos.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 18/07/2008

Con data 11 de outubro de 2007, asinouse o contrato de modificación da concesión administrativa entre a Consellaría de Innovación e Industria e Supervisión y Control S.A. onde, entre outras modificacións, se amplia a rede de estacións de inspección técnica de vehículos de Galicia a través da construción e posta en funcionamento de catro novas estacións fixas.
Os criterios polos que se regula e planifica e estrutura a rede de estacións de inspección técnica de vehículos en Galicia veñen fixados no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
A devandita norma no seu artigo 1.2º establece que a situación das estacións fixas será determinada por orde da consellería competente en materia de Industria, procurando a total cobertura do territorio, atendendo aos criterios de economía e custo mínimo global do servizo para os usuarios, minimizando o desprazamento que os vehículos teñan que realizar para a inspección, e distribuíndo, ao mesmo tempo, as estacións dun xeito equilibrado e lóxico dentro do territorio galego e posibilitando o autofinanciamento das estacións.
Para dar cumprimento ao artigo 1 do devandito Decreto 205/1994 e ao establecido no contrato de modificación da concesión administrativa, realizouse un informe sobre a posible situación de catro novas liñas de inspección de ITV fixas en febreiro de 2008. Este documento ten por obxecto facilitar información técnica á Consellería de Innovación e Industria para que esta puidese determinar a situación máis apropiada de catro novas liñas fixas de inspección ao abeiro do contrato subscrito o 11 de outubro de 2007.
O exercicio das competencias para determinar a localización das novas estacións fixas de ITV correspóndelle á Consellería de Innovación e Industria, de acordo co establecido no Decreto 231/2006, do 23 de novembro, polo que se aproba a súa estrutura orgánica.
Na súa virtude,
Dispoño:
Artigo único.-
Establecer a localización de catro novas estacións fixas de inspección técnica de vehículos en Zas, Bueu, Xinzo da Limia e Vilalba.
Disposicións finais.
Primeira.-Facúltase o director xeral competente en materia de Industria para ditar as disposicións necesarias para a aplicación desta orde.
Segunda.-Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 10 de xullo de 2008.
Fernando Xabier Blanco Álvarez
Conselleiro de Innovación e Industria
RESOLUCIÓN do 3 de xullo de 2008, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo adoptado o 26 de decembro de 2007 pola comisión paritaria do IV Convenio colectivo único para o persoal laboral da Xunta de Galicia.
CONSELLERÍA DE TRABALLO — III. OUTRAS DISPOSICIÓNS — 18/07/2008

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2.e), e para os efectos previstos nel, faise público que no correspondente servizo desta dirección xeral se presentou, o día 27 de xuño de 2008, o acordo adoptado o 26 de decembro de 2007 pola comisión paritaria do IV Convenio colectivo único para o persoal laboral da Xunta de Galicia, consistente en suprimir e integrar no anexo II do citado convenio determinadas categorías.
A Dirección Xeral de Relacións Laborais
ACORDA:
Primeiro.-Ordenar a inscrición do referido acordo no rexistro correspondente desta dirección xeral.
Segundo.-Dispoñer a súa publicación no Diario Oficial de Galicia.
Santiago de Compostela, 3 de xullo de 2008
Pilar Cancela Rodríguez
Directora xeral de Relacións Laborais
ANEXO
María Luisa Cardesín Díaz, secretaria da Comisión Paritaria do IV convenio colectivo único para o persoal laboral da Xunta de Galicia,
CERTIFICA:
Que a Comisión Paritaria do IV convenio colectivo único para o persoal laboral da Xunta de Galicia, na súa xuntanza do 26 de decembro de 2007 (acta 2/2007, aprobada o 18 de xuño de 2008), adoptou os seguintes acordos:
Primeiro.-Suprimir do anexo II do IV convenio as categorías de licenciado/a en ciencias da información (20) e musicólogo (24), do grupo I, e integralas na categoría de titulado superior (4), do grupo I.
Segundo.-Suprimir do anexo II do IV convenio a categoría de auxiliar de teléfono de información ao cidadán (38), do grupo IV, e integrala na categoría de auxiliar de gravación e outros (1), do grupo IV.
E para que conste, asino a presente certificación en Santiago de Compostela o 18 de xuño de 2008.
Victor Gallego Víncet, presidente
CORRECCIÓN de erros.-Resolución do 30 de maio de 2008 pola que se publica o acordo do 30 de maio polo que se aproban as bases reguladoras para a selección de programas de desenvolvemento rural e para a selección e recoñecemento dos grupos de desenvolvemento rural como entidades colaboradoras na xestión do programa Leader Galicia 2007-2013, cofinanciado con Feader, e se convoca o correspondente proceso de selección.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 21/07/2008

Advertidos erros no texto da resolución, publicado no Diario Oficial de Galicia número 115, do 16 de xuño de 2008, cómpre facer a corrección seguinte:
Na páxina 11.545, na epígrafe V. Ámbito territorial, debe engadirse, como primeiro parágrafo:
Para os efectos da aplicación do Programa Leader Galicia 2007-2013, terá a consideración de territorio elixible todo o territorio rural galego, con exclusión das seguintes áreas sitas nos concellos non comprendidos nas zonas de reequilibrio do Plan de Reequilibrio Territorial de Galicia 2007-2010:
-Entidades singulares de poboación de máis de 2.000 habitantes.
-Parques empresariais.
RESOLUCIÓN de 4 de xullo de 2008 pola que se anuncia o peche das convocatorias públicas para a presentación de solicitudes de autorizacións de atraque para embarcacións deportivas (7ª lista), nos pantaláns de Portos de Galicia dos portos da Pobra, Corme, O Freixo, Muros, Mugardos, Pontedeume, Ribeira e Sada.
PORTOS DE GALICIA — III. OUTRAS DISPOSICIÓNS — 21/07/2008

De conformidade co establecido na lexislación vixente en materia de portos, e en virtude das facultades conferidas pola Orde do 29 de xaneiro de 1996 (DOG nº 28, do 8 de febreiro), sobre delegación de competencias no presidente de Portos de Galicia, anúnciase o peche da convocatorias públicas para a presentación de solicitudes de autorizacións de atraque para embarcacións deportivas (7ª lista), nos pantaláns de Portos de Galicia dos portos da Pobra, Corme, O Freixo, Muros, Mugardos, Pontedeume, Ribeira e Sada.
Santiago de Compostela, 4 de xullo de 2008.
Jacinto Parga Fernández
Presidente de Portos de Galicia
RESOLUCIÓN do 7 de xullo de 2008 pola que se procede á publicación das subvencións concedidas en virtude da Orde do 28 de febreiro de 2008, pola que se anuncian axudas económicas destinadas a subvencionar a realización de obras de construción, adaptación e mellora das sedes das entidades locais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/07/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: realización de obras de construción, adaptación e mellora das sedes das entidades locais de Galicia.
Norma reguladora: Orde do 28 de febreiro de 2008, pola que se anuncian axudas económicas destinadas a subvencionar a realización de obras de construción, adaptación e mellora das sedes das entidades locais de Galicia (DOG nº 48, do 7 de marzo de 2008).
Aplicación orzamentaria: 06.08.141.A.760.0 do exercicio 2008.
Santiago de Compostela, 7 de xullo de 2008.
Matilde Begoña Rodríguez Rumbo
Directora xeral de Administración Local
Ver referencia pdf "13900D006P024.PDF"
DECRETO 146/2008, do 17 de xullo, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 18/07/2008

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia da conselleira de Sanidade, encargáselle o despacho de asuntos da citada consellería, desde o día 18 de xullo ata a súa incorporación, ao conselleiro de Presidencia, Administracións Públicas e Xustiza.
Santiago de Compostela, dezasete de xullo de dous mil oito.
Emilio Pérez Touriño
Presidente
RESOLUCIÓN do 11 de xullo de 2008, da Dirección Xeral de Formación Profesional e Ensinanzas Especiais, pola que se modifica a do 26 de xuño de 2008, pola que se ditan instrucións para o acceso e a admisión do alumnado aos estudos superiores de deseño no ano académico 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/2008

Vista a conveniencia de realizar algúns axustes no calendario de probas de acceso aos estudos superiores de deseño que figura na resolución antes citada pola que se ditan instrucións para o acceso e a admisión do alumnado aos estudos superiores de deseño no ano académico 2008-2009, publicada no Diario Oficial de Galicia nº 129, do 4 de xullo de 2008, a súa disposición segunda pasa a ter a seguinte redacción:
«Segundo.-Desenvolvemento das probas.
1. As probas para os estudos superiores de deseño serán elaboradas pola Dirección Xeral de Formación Profesional e Ensinanzas Especiais de acordo co establecido na Orde do 6 de marzo de 2008, pola que se regula o acceso e a admisión ás ensinanzas superiores de deseño, e de acordo co establecido nos anexos II e III desta resolución.
As probas de acceso realizaranse nos días e nas horas que se indican a seguir:
a) Acceso mediante proba de madureza e proba específica.
-Proba de madureza: 12 de setembro, das 10.00 ás 13.00 horas.
-Proba específica:
Primeiro exercicio: día 16 de setembro, das 10.00 ás 13.00 horas.
Segundo exercicio (primeira parte): día 16 de setembro, das 16.00 ás 20.00 horas.
Segundo exercicio (segunda parte): día 16 de setembro, das 20.00 ás 21.00 horas.
b) Acceso mediante proba específica.
-Proba específica:
Primeiro exercicio: día 16 de setembro, das 10.00 ás 13.00 horas.
Segundo exercicio (primeira parte): día 16 de setembro, das 16.00 ás 20.00 horas.
Segundo exercicio (segunda parte): día 16 de setembro, das 20.00 ás 21.00 horas.
2. Calquera posible variación sobre este calendario requirirá autorización expresa da Dirección Xeral de Formación Profesional e Ensinanzas Especiais».
Santiago de Compostela, 11 de xullo de 2008.
Antonio Vázquez Vázquez
Director xeral de Formación Profesional e Ensinanzas Especiais
RESOLUCIÓN do 15 de xullo de 2008, da Secretaría Xeral de Comunicación, pola que se modifican os importes das aplicacións orzamentarias correspondentes á Resolución do 13 de marzo de 2008 pola que se convocan axudas para apoiar o desenvolvemento e a organización de festivais do sector audiovisual dentro da Comunidade Autónoma de Galicia para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/07/2008

Pola resolución do 13 de marzo de 2008, a Secretaría Xeral de Comunicación convocou axudas para apoiar o desenvolvemento e a organización de festivais do sector audiovisual dentro da Comunidade Autónoma de Galicia para o ano 2008 (DOG número 56, do 24 de marzo).
Segundo o artigo 3.1º da devandita resolución, a Secretaría Xeral de Comunicación dedicará un importe máximo de 315.508 , que se financiará con cargo ás seguintes aplicacións orzamentarias:
04.31.432C.760.1.- 38.026 .
04.31.432C.770.1.- 34.000 .
04.31.432C.781.0.- 243.482 .
Unha vez examinadas todas as solicitudes presentadas, obsérvase a insuficiencia de crédito nas aplicacións 04.31.432C.760.1 e 04.31.432C.770.1 e remanente na aplicación 04.31.432C.781.0, polo que
DISPOÑO:
A modificación dos importes recollidos no artigo 3.1º da resolución, e que se proceda ao seu reaxuste segundo a seguinte distribución:
04.31.432C.760.1.- 70.000 .
04.31.432C.770.1.- 44.808 .
04.31.432C.781.0.- 200.700 .
Santiago de Compostela, 15 de xullo de 2008.
Juan Fernando Salgado García
Secretario xeral de Comunicación
RESOLUCIÓN do 27 de maio de 2008, da Delegación Provincial de Pontevedra, pola que se procede á publicación da relación definitiva de nenas/os admitidas/os para o curso 2008/2009 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/06/2008

Con data do 4 de marzo de 2008 publicouse a Orde do 27 de febreiro de 2008 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2008/2009.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/do nena/o. O impreso de matrícula facilitarase nos propios centros, así como nas páxinas web (
http://vicepresidencia.xunta.es
) e (http://www.galescolas.net).
Se non se formaliza a matrícula da/do nena/o no prazo sinalado, considérase decaída/o na súa solicitude.
Contra esta resolución que non esgota a vía administrativa poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Pontevedra, 27 de maio de 2008.
Francisco Xabier Verea Argibay
Delegado provincial de Pontevedra
RESOLUCIÓN do 26 de maio de 2008, da Delegación Provincial da Coruña, pola que se procede á publicación da relación definitiva de nenas/os admitidas/os para o curso 2008/2009 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/06/2008

Con data do 4 de marzo de 2008 publicouse a Orde do 27 de febreiro de 2008 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2008/2009.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/do nena/o. O impreso de matrícula facilitarase nos propios centros, así como nas páxinas web (
http://vicepresidencia.xunta.es
) e (http://www.galescolas.net).
Se non se formaliza a matrícula da/do nena/o no prazo sinalado, considérase decaída/o na súa solicitude.
Contra esta resolución que non esgota a vía administrativa poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
A Coruña, 26 de maio de 2008.
Mª Tereixa dos Anxos Novo Arrojo
Delegada provincial da Coruña
RESOLUCIÓN do 26 de maio de 2008, da Delegación Provincial de Ourense, pola que se procede á publicación da relación definitiva de nenas/os admitidas/os para o curso 2008/2009 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/06/2008

Con data do 4 de marzo de 2008 publicouse a Orde do 27 de febreiro de 2008 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2008/2009.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/do nena/o. O impreso de matrícula facilitarase nos propios centros, así como nas páxinas web (
http://vicepresidencia.xunta.es
) e (http://www.galescolas.net).
Se non se formaliza a matrícula da/do nena/o no prazo sinalado, considérase decaída/o na súa solicitude.
Contra esta resolución que non esgota a vía administrativa poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Ourense, 26 de maio de 2008.
Xosé Francisco Ferreiro Abelleira
Delegado provincial de Ourense
RESOLUCIÓN do 21 de maio de 2008, da Delegación Provincial de Lugo, pola que se procede á publicación da relación definitiva de nenas/os admitidas/os para o curso 2008/2009 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/06/2008

Con data 4 de marzo de 2008 publicouse a Orde do 27 de febreiro de 2008 pola que se regula o procedemento de adxudicación de prazas nas escolas infantís 0-3 dependentes da Vicepresidencia da Igualdade e do Benestar para o curso 2008/2009.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, nas páxinas web (
http://vicepresidencia.xunta.es
) e (http://www.galescolas.net) e nos respectivos centros.
As/os solicitantes admitidas/os dispoñen dun prazo de dez días naturais, desde o 1 ata o 10 de xuño, ambos os dous incluídos, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/do nena/o. O impreso de matrícula facilitarase nos propios centros, así como nas páxinas web (
http://vicepresidencia.xunta.es
) e (http://www.galescolas.net).
Se non se formaliza a matrícula da/do nena/o no prazo sinalado, considérase decaída/o na súa solicitude.
Contra esta resolución que non esgota a vía administrativa poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Lugo, 21 de maio de 2008.
P.S. (Artigo 7.2º.1 do Decreto 517/2005;
DOG do 10 de outubro)
Antonio Sampayo Flores
Secretario provincial de Lugo
ORDE do 25 de abril de 2008 pola que se autoriza o cesamento de actividades do centro privado Luis Seoane, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/06/2008

Examinado o expediente iniciado polo centro privado Luis Seoane en que solicita o cesamento de actividades do devandito centro para o vindeiro curso académico 2008/2009.
Resultando que o devandito centro obtivo, por Orde do 16 de maio de 1991, autorización para impartir 2 unidades de xardín de infancia e 2 de párvulos.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cesamento de actividades do centro privado Luis Seoane, do concello da Coruña, para o vindeiro curso académico 2008/2009, segundo os datos que se relacionan no anexo desta orde, e asentar este acto no Rexistro de centros desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 25 de abril de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: r/ Suevia, s/n.
Código do centro: 15027034.
Denominación: centro privado Luis Seoane.
Autorización do cesamento de actividades do centro con efectos do 1 de setembro de 2008.
RESOLUCIÓN do 5 de maio de 2008 pola que se lles dá publicidade aos convenios de colaboración subscritos por este instituto no primeiro cuadrimestre do ano 2008.
INSTITUTO GALEGO DE CONSUMO — III. OUTRAS DISPOSICIÓNS — 04/06/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos na artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos polo Instituto Galego de Consumo nos meses de xaneiro, febreiro, marzo e abril do ano 2008, que se incorporan como anexo a esta resolución.
Santiago de Compostela, 5 de maio de 2008.
Emilio Nogueira Moure
Presidente do Instituto Galego de Consumo
Ver referencia pdf "10700D015P064.PDF"
RESOLUCIÓN do 12 de maio de 2008, da Dirección Xeral de Formación e Colocación,  pola que se lles dá publicidade ás axudas concedidas ao abeiro da Orde do 5 de decembro de 2007, pola que se aprobaron as bases  reguladoras e a convocatoria pública para a concesión de subvencións para a posta en práctica en Galicia durante os anos 2008 e 2009 de programas experimentais en materia de emprego (Diario Oficial de Galicia número 9, do 14 de xaneiro de 2008).
CONSELLERÍA DE TRABALLO — III. OUTRAS DISPOSICIÓNS — 04/06/2008

O artigo 11.10º da orde reguladora dispón: as resolucións de concesión serán obxecto de publicación no Diario Oficial de Galicia.
Na súa virtude,
RESOLVO
Ordenar a publicación no Diario Oficial de Galicia das subvencións concedidas con cargo as aplicacións orzamentarias 16.03.322B.481.0 e 16.03.322B.460.0 «Programas experimentais de emprego», ao abeiro da Orde do 5 de decembro de 2007 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2008 e 2009 de programas experimentais en materia de emprego.
Santiago de Compostela, 12 de maio de 2008.
Pastor Fuenteseca Díaz
Director xeral de Formación e Colocación
Ver referencia pdf "10700D014P055.PDF"
CORRECCIÓN de erros.-Resolución do 9 de maio de 2008 pola que se lles dá publicidade ás bases reguladoras das axudas do Igape á internacionalización das empresas galegas e se procede á súa convocatoria.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/06/2008

Advertidos erros na referida resolución, publicada no DOG nº 229, do 14 de maio de 2008, procede facer as seguintes correccións:
-Na páxina 8.670, punto terceiro, onde di:
«O prazo de presentación de solicitudes rematará para todas as liñas o 30 de xuño de 2009. No caso de que ».
Debe dicir:
«b) O prazo de presentación de solicitudes rematará para todas as liñas o 30 de xuño de 2009. No caso de que ».
-Na páxina 8.681, artigo 16.5, segundo parágrafo, onde di:
«Para os gastos de viaxes internacionais de letra c) co artigo 16º.3, a subvención acadará ».
Debe dicir:
«Para os gastos de viaxes internacionais de letra c) do artigo 16º.3, a subvención acadará ».
-Na páxina 8.682, artigo 18.2, onde di:
«Poderán ser beneficiarios desta liña de axuda as asociacións empresariais, consellos reguladores e clústers (entidades sen fin de lucro e con personalidade xurídica propia e sen ánimo de lucro) ».
Debe dicir:
«Poderán ser beneficiarios desta liña de axuda as asociacións empresariais, consellos reguladores e clústers (entidades sen fin de lucro e con personalidade xurídica propia) ».
-Na páxina 8.684, artigo 19.5.2, letra c), onde di:
«Os pagamentos realizaranse na conta bancaria en España que indique os beneficiario/s».
Debe dicir:
«Os pagamentos realizaranse na conta bancaria en España que indique/n o/os beneficiario/s».
ORDE do 27 de maio de 2008 pola que se publica a concesión dos premios extraordinarios de formación profesional específica de grao superior correspondentes ao curso 2006-2007 convocados pola Orde do 6 de febreiro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2008

A Orde do 6 de febreiro de 2008 pola que se convocan os premios extraordinarios de formación profesional específica de grao superior correspondentes ao curso 2006-2007, establece as bases e o procedemento para a súa concesión.
Unha vez realizada polo xurado de selección a valoración das solicitudes presentadas, publicada a acta provisional coas puntuacións obtidas polos candidatos, resoltas as reclamacións presentadas, e vistas a acta coa proposta definitiva do xurado de selección dos premios extraordinarios e a correspondente proposta da directora xeral de Ordenación e Innovación educativa sobre a concesión destes premios, esta conselleira
DISPÓN:
Primeiro.-Conceder os premios extraordinarios de formación específica de grao superior, correspondentes ao curso 2006-2007, ao alumnado que figura no anexo a esta resolución.
Segundo.-Contra esta orde poderase recorrer potestativamente mediante recurso de reposición ante a conselleira de Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co artigo da lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de maio de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "10700D008P031.PDF"
CORRECCIÓN de erros.-Orde do 23 de abril de 2008 pola que se derroga a disposición transitoria da Orde do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas da Coruña, para impartir as ensinanzas de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2008

Advertido erro no anexo da citada orde, publicada no Diario Oficial de Galicia nº 100, do 26 de maio de 2008, cómpre facer a oportuna rectificación:
-Na páxina 9.633, debe figurar coma código do centro 15032455.
DECRETO 111/2008, do 22 de maio, polo que se acorda a aceptación da cesión a título gratuíto dun terreo titularidade do Concello do Barco de Valdeorras para a construción dos xulgados.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/06/2008

Con data do 7 de setembro de 2006 o pleno do Concello do Barco de Valdeorras, en sesión ordinaria acordou ceder un terreo á Comunidade Autónoma de Galicia para a construción da nova sede dos xulgados do Barco de Valdeorras.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da devandita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia na súa reunión do día vinte e dous de maio de dous mil oito,
DISPOÑO:
Artigo 1º
Acéptase a cesión, a título gratuíto, feita polo Concello do Barco de Valdeorras, do terreo que se describe como segue:
Parcela incluída no ámbito do PERI 8.1, cualificada como zona de reserva para equipamentos públicos, de 575 m2. Linda: norte, parcela EL para espazos libres; sur, parcela R1, e Hasuocha, S.L.; leste, parcela VP para vías públicas e aparcadoiros; oeste, Hasuocha, S.L.
Inscrita no Rexistro da Propiedade do Barco de Valdeorras, no tomo 591, libro 199, folio 19, predio 22.326.
Artigo 2º
O destino do inmoble será a construción dos xulgados do Barco de Valdeorras.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e dous de maio de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 27 de maio de 2008 pola que se modifica a do 7 de febreiro pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social, e se procede á súa convocatoria, cofinanciada co Fondo Social Europeo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/06/2008

A Orde do 7 de febreiro de 2008 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social e se procede á súa convocatoria (DOG nº 33, do 15 de febreiro), establece no seu artigo 4 que na concesión destas subvencións destínase a cantidade de 625.000 euros a cargo da aplicación orzamentaria 05.41.312F.481.6.
Existir outras dotacións dispoñibles para o mesmo fin, cómpre ampliar o importe dos créditos destinados ás subvencións que poderán ser concedidas ao abeiro da dita orde coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Ampliar o importe total das subvencións que se van conceder ao abeiro da Orde do 7 de febreiro de 2008, pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social na contía total de 187.186,32 euros con cargo ás dúas aplicacións orzamentarias e desagregación de financiamento que se indica a continuación:
150.020,08  procedentes da 05.41.312F.481.4, dos que 148.744,98  corresponden a fondos propios libres, e o importe restante está cofinanciado nun 80% polo Fondo Social Europeo e nun 20% pola comunidade autónoma.
37.166,24  da 05.41.312F.481.6, dos que 21.958,44  corresponden a fondos propios libres, e o importe restante está cofinanciado nun 80% polo Fondo Social Europeo e nun 20% pola comunidade autónoma.
Segunda.-Esta ampliación de crédito suporá un importe total de 812.186,32 .
Terceira.-Esta modificación non afecta o prazo establecido na orde para a presentación de solicitudes.
Disposición derradeira.-Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 27 de maio de 2008.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Resolución do 15 de maio de 2008 pola que se ordena a publicación do Acordo do 24 de abril de 2008, do Consello da Xunta de Galicia, polo que se autoriza o asinamento do acordo entre a Consellería de Educación e Ordenación Universitaria, as organizacións patronais e as organizacións sindicais da ensinanza privada concertada da Comunidade Autónoma de Galicia, sobre condicións laborais para os anos 2008, 2009 e 2010, e a calidade do ensino.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/06/2008

Advertido un erro na devandita resolución publicada no Diario Oficial de Galicia número 104, do venres 30 de maio de 2008, cómpre facer a seguinte corrección:
-Na páxina 10.085, no encabezamento do anexo II, onde di: «Publicación xaneiro DOG (); Publicación agosto DOG (); Publicación DOG setembro-decembro )», debe dicir: «Xaneiro-Publicación DOG; Publicación DOG-agosto; Setembro-decembro».
RESOLUCIÓN do 20 de maio de 2008, da Secretaría Xeral de Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/06/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral de Emigración nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 20 de maio de 2008.
Manuel Luís Rodríguez González
Secretario xeral de Emigración
Ver referencia pdf "10800D001P008.PDF"
RESOLUCIÓN do 15 de maio de 2008, da Secretaría Xeral e do Patrimonio da Consellería de Economía e Facenda, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/06/2008

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 15 de maio de 2008.
Mª Inmaculada Viña Carregal
Secretaria xeral e do Patrimonio da Consellería de Economía e Facenda
Ver referencia pdf "10800D003P019.PDF"
RESOLUCIÓN do 26 de maio de 2008 pola que se conceden subvencións a entidades privadas sen fin de lucro para incrementar os usos da lingua galega nos ámbitos da familia, da infancia, da mocidade e do tempo de lecer, ao abeiro da convocatoria regulada na Resolución do 26 de decembro de 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/06/2008

A Resolución do 26 de decembro de 2007 (DOG do 4 de xaneiro de 2008) regula a concesión de subvencións a entidades privadas sen fin de lucro para incrementar os usos da lingua galega nos ámbitos da familia, da infancia, da mocidade e do tempo de lecer.
Visto o informe-proposta formulado pola comisión constituída ao abeiro do artigo 4 da devandita resolución, esta secretaría
DISPÓN:
Artigo 1º
A concesión de axudas na contía que se indica aos proxectos relacionados no anexo I. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Resolución do 26 de decembro de 2007.
Artigo 2º
Desestimar as solicitudes que aparecen relacionadas no anexo II por non atender o requirimento de emenda de erros na forma e/ou no prazo establecido, de acordo co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3º
Excluír os proxectos relacionados no anexo III por seren presentados fóra do prazo establecido na convocatoria.
Artigo 4º
Contra esta resolución que esgota a vía administrativa, os interesados poderán interpoñer recurso potestativo de reposición ante a Secretaría Xeral de Política Lingüística no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Artigo 5º
De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas así como ás sancións impostas aos beneficiarios.
Disposición derradeira
Esta resolución entrará en vigor o día seguinte ao da súa publicación no DOG.
Santiago de Compostela, 26 de maio de 2008.
María Sol López Martínez
Secretaria xeral de Política Lingüística
Ver referencia pdf "10800D003P019.PDF"
ORDE do 30 de maio de 2008 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 06/06/2008

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, e queda pois, habilitado cos efectos previstos no seu artigo 5.1º, o seguinte procedemento:
* IN 842A Subvencións correspondentes a accións de comunicación e divulgación científica e tecnolóxica [Divercicencia] no marco do Programa de comunicación e sensibilización social (CSS) do Plan Galego de Investigación, Desenvolvemento e Innovación Tecnolóxica (Incite).
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de maio de 2008.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 14 de maio de 2008 pola que se lles dá publicidade aos convenios de colaboración subscritos polo Instituto Galego de Promoción Económica no primeiro cuadrimestre de 2008.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/06/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de xaneiro, febreiro, marzo e abril do ano 2008, que se anexa a esta resolución.
Santiago de Compostela, 14 de maio de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 12 de maio de 2008, da Secretaría Xeral da Consellería de Medio Ambiente e Desenvolvemento Sostible, pola que se lles dá publicidade aos convenios de colaboración subscritos por esta consellería no primeiro cuadrimestre do ano.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 06/06/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), dispón que cada consellería da Xunta de Galicia publicará no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución, dáselle publicidade á relación dos convenios subscritos pola Consellería de Medio Ambiente e Desenvolvemento Sostible no primeiro cuadrimestre do ano 2008, que se incorpora como anexo a esta resolución.
Santiago de Compostela, 12 de maio de 2008.
Jorge A. Santiso Blanco
Secretario xeral da Consellería de Medio Ambiente e Desenvolvemento Sostible
Ver referencia pdf "10900D012P115.PDF"